als_Latn dik_Latn sna_Latn
Në mbledhjen e sotme të rregullt të Këshillit të Drejtorëve, që drejtohet nga kryetari i Malishevës, Ragip Begaj, në mesin e shumë çështjeve, dy kanë qenë temat më me rëndësi që janë trajtuar. Rrugët e bllokuara nga bora në fshatrat që shtrihen në malet e Berishës dhe çështja e etheve hemorragjike krime kongo (EHKK).
Në këtë mbledhje, kryetari Begaj, cili gjatë gjithë vikendit ka qëndruar në terren, bashkë me përgjegjësit tjerë komunal, njoftoi se rrugët në fshatrat Berishë, Fshat i Ri dhe rruga drejt fshatit Kleçkë (Komuna e Lipjanit), vazhdojnë të jenë të kalueshme me shumë vështirësi dhe në këtë pjesë duhet kujdes i vazhdueshëm për largimin e borës.
“Kompania e cila merret me pastrimin e rrugëve nga bora, po qëndron në këto fshatra, pasi erërat po e bartin borën dhe në vazhdimësi po i mbulojnë rrugët, duke shkaktuar kështu probleme serioze në qarkullimin e banorëve të këtyre fshatrave”, njoftoi kryetari Begaj, përderisa rrugët në vendbanimet tjera, janë të qarkullueshme dhe nuk ka probleme të mëdha.
Në çështje tjetër të cilën kryetari Begaj, e ka diskutuar në mbledhjen e sotme, është edhe ajo e implementimit të strategjisë për luftimin dhe parandalimin e etheve hemorragjike krime kongo. Me këtë rast drejtori për shëndetësi, z.Hajdin Berisha, tha se “ deri më tani janë paraqitur dy raste të thumbimit nga rriqrat dhe pavarësisht prej kushteve atmosferike, shumë shpejt besoj se do të filloj repelimi i kafshëve shtëpiake, si njëra prej masave parandaluese, si dhe po punohet intensivisht në vazhdimin e vetëdijesimit për rrezikun nga thumbimi i rriqrave”.
als_Latn als_Latn als_Latn als_Latn